Михайло Рошко

Миха́йло Миха́йлович Рошко́ (смт Міжгіря, Міжгірськый район, Закарпатська область) є украйинськый и русинськый писатель, літературознатель-американішта, журналіста, лавреат літературної премії им. Ф. Потушняка, Офіціалный сайт писателя  котрый має творы по украйинськы, по русинськы тай по російськы. Ексдекан факултета чужоземної філолоґії Ужгородського націоналного університета.

 Животопис 

Родив ся 24. авґуста 1964 тай урус у Міжгірьови. Служив у Совєтськуй армії на Мадярах.

У 1990. рокови кунчив філолоґічный факултет Ужгородського державного університета, де штудовав російськый язык тай літературу, а у період 1990–1995 робив выкладачом російської літературы. У 1995. році завершив штудії анґліцького языка и літературы на факултетови романо-ґерманської філолоґії тай перевюг ся на посаду старшого выкладача катедры французського языка тай зарубіжної літературы того такой факултета.

У 1995–1998. роках робив на телевізії у Закарпатськуй областнуй державнуй телерадіокомпанії (теперь „Суспільне Ужгород“).

Член правліня Закарпатської орґанізації Націоналної спулкы писателюв Украйины, член Націоналної спулкы журналістув Украйины.

Доцент, кандидат філолоґічных наук, завідовач катедров зарубіжної літературы и французького языка. Быв раз заступником декана, а пак у 2011 и деканом факултета романо-ґерманської філолоґії (теперь факултет чужоземної філолоґії) Ужгородського націоналного університета. Кандидатська дисертація была присячена творьбі Кена Кізі; защищав ї Рошко у Кийові, в інститутови літературы им. Т. Г. Шевченка НАН Украйины.

У 2024. рокови быв задержаный за братя взяток. На днешньый день иде правовый процес над Михайлом Рошком. Позад того є удстороненый уд посады декана тай заміненый исповнявучов обовязкы декана Сніжанов Голик.

 Творьба тай нагороды 

 Телевізія 
Лавреат Першого всеукрайинського телефестивала „Україна — диво дивовижне“ (1996). Дустав другу премію за телефілм „Землі тяжіння“ (реж. Илія Юрковецькый, опер. Степан Копрушак). У 1996 проходив стажованя на телестудіях у штатови Ню Йорк, де накрутив телефілм „Як ся маєш, Америко?“, котрый называт першым кіном за США на закарпатськуй телевізії. У 1997. рокови стажовав ся у Шкоції, де накручовав телефілмы „Як ся маєш, Шотландіє?“ тай „Як ся маєш, Англіє?“ (1998). Пак продовжив серію телефілмом „Як ся маєш, Німеччино?“.

 Краснописемна література 
 зберька оповідань „Коли шепоче дощ“ (1991);
 зберька оповідань за армійську „дєдовщину“ „Там, где нет женщин“ (1993), щи потовмачена по французькы;
 зберька оповідань „Кривавий місяць над Минчелом“ (1999, 2000), за котру у 2000. роковистав лавреатом областної літературної премії им. Ф. Потушняка у жанрі прозы;
 містична повість „Ревнощі з того світу“ (2004);
 роман „Потойбічна суперниця“ (2009), за котрый дустав нагороду „Выбор выдавателюв“ уд „Коронації слова“; Ужгородець Михайло Рошко отримав нагороду «Вибір видавців» за роман « потойбічна суперниця » 
 зберька убраных журналістськых творув „Світами, книжками, серцями“ (2011);
 зберька оповідань „Пастка“ (2020), поділена на чотыри розділы: любовні вповіданя; украйинськоязычні верзії оповідань за „дєдовщину“; пудкарпатські трилеры; філозофські роздумы тай медитативні оповіданя. Булшина из творув удну написані молодым Рошком.
Оповіданя друковав у журналах тай ґазетах: „Карпатський Край“, „Дукля“, „Тиса“, „Зелені Карпати“, „Молодь Закарпаття“, „Ужгородський університет“ тай другых; в антолоґіях прозы: „Проза Закарпаття ХХ ст.“ (2004), „Дитяча література Закарпаття“ (2005), „Творчість джинсового покоління“ (2007), „Джинсове покоління II. Корзо“ (2008) тай другых.

 Научна література 

 моноґрафія „Художній світ романів Кена Кізі: ‚Політ над гніздом зозулі‘ та ‚Часом нестерпно кортить‘“ (2002);
 „Постмодернізм у зарубіжній літературі“ (2003);
 „Розкодування (літературознавчі розвідки)“ (2009, 2010), за котроє у 2011. рокови дустав премію им. Ф. Потушняка;
 булше ги 30 стати у фаховых научных уданях.

 Політична карєра 
Двараз ся балотовав на депутата: у 2010. рокови быв убратый в Ужгородську варошську раду, а у 2020. рокови ишов на уберанкы у Закарпатську областну раду уд партії „Команда Андрія Балогы“, айбо пруйграв уберанкы.

 Правовый процес 
Подля податкув містного журналісты Віталія Глаголы, у 2024. рокови Михайлу Рошкови была оглашена пудозра за частьов №3 статі №368 Криміналного кодекса Украйины („неправомірна выгода у великому розмірови вадь дуставаня такої выгоды службовов особов, котра занимат удповідалноє положеня…“) за 24 трафункы братя взяток на ворошну суму 30 000 америцькых доларув. Поліція дакулко місяцюв слідила за Рошком тай зафіксовала епізоды братя взяток у службовому кабінетови. Были обникані кабінет Михайла Рошка, його хыжа тай мотор. 1. юлія 2024 слідчый судя Андрій Иванов убрав про Михайла Рошка запобіжну міру 60 днув держаня пуд вартов из можностьов заплотити 180 000 ₴ залога — залуг быв нараз внесеный, айбо прокуратура подала апелацію про увеличеня розміра залога до 3 міліонув гривень.

Моментално Михайло Рошко мусит не лишати населеный пункт, де фактично быват без позволеня слідчого вадь прокурора; голосити слідчому, прокуророви, слідчому судьови тай суду за зміну свойого міста бываня тай роботы; тай здасти орґанам державної власти свої паспорты тай другі документы, котрі давут право на выход за границю.

З позиції декана факултета чужоземної філолоґії УжНУ быв удстороненый тай заміненый исповнявучов обовязкы декана Сніжанов Голик.

 Удкликованя 

 Офіціалный сайт писателя
 LiveJournal Михайла Рошка

 Референції 

Катеґорія:Русиньскы писателї
Катеґорія:Русиньскы умелцї
Катеґорія:Украинскы писателе